# *PROJEKTS*

LATVIJAS REPUBLIKAS MINISTRU KABINETS

2020. gada Noteikumi Nr. Rīgā (prot. Nr. .§)

**Grozījumi Ministru kabineta 2010. gada 19. oktobra noteikumos Nr. 983 “Noteikumi par izlietotā iepakojuma reģenerācijas procentuālo apjomu, reģistrēšanas un ziņojumu sniegšanas kārtību un iepakojuma definīcijas kritēriju piemērošanas piemēriem”**

*Izdoti saskaņā ar* [*Iepakojuma likuma*](https://likumi.lv/ta/id/57207-iepakojuma-likums)

[*1.1 panta*](https://likumi.lv/ta/id/57207-iepakojuma-likums#p1.1) *trešo daļu,* [*7. pantu*](https://likumi.lv/ta/id/57207-iepakojuma-likums#p7)*,* [*13. panta*](https://likumi.lv/ta/id/57207-iepakojuma-likums#p13) *otro daļu,*

[*15.panta*](https://likumi.lv/ta/id/57207-iepakojuma-likums#p15)*otro, trešo un piekto daļu,*

*20. panta pirmo daļu un 21. panta trešo daļu*

Izdarīt Ministru kabineta 2010. gada 19. oktobra noteikumos Nr. 983 “Noteikumi par izlietotā iepakojuma reģenerācijas procentuālo apjomu, reģistrēšanas un ziņojumu sniegšanas kārtību un iepakojuma definīcijas kritēriju piemērošanas piemēriem” (Latvijas Vēstnesis, 2010, 167. nr.; 2013, 158. nr.; 2015, 218. nr.; 2016, 251. nr.) šādus grozījumus:

1. Izteikt norādi, uz kāda likuma pamata noteikumi izdoti, šādā redakcijā:

“Izdoti saskaņā ar Iepakojuma likuma 1.1 panta trešo daļu, 7. pantu, 13. panta otro daļu, 15. panta otro, trešo un piekto daļu, 20. panta pirmo daļu un 21. panta trešo daļu”.

2. 1. punktā:

izteikt 1.1. apakšpunktu šādā redakcijā:

“1.1. visa izlietotā iepakojuma un dažādu iepakojuma veidu reģenerācijas, tai skaitā pārstrādes, mērķus un termiņus to izpildei;

papildināt ar 1.7., 1.8., 1.9. un 1.10. apakšpunktu šādā redakcijā:

“1.7. kārtību, kādā aprēķina izlietotā iepakojuma pārstrādes mērķu izpildi;

1.8. prasības atkārtoti lietojamā iepakojuma apjoma aprēķināšanai;

1.9. paraugu Valsts vides dienesta sagatavotajam ziņojumam par valstī izlietotā iepakojuma apjomu, materiālu veidiem un apsaimniekošanu;

1.10. prasības Vides aizsardzības un reģionālās attīstības ministrijas sagatavotājam Īstenošanas plāna saturam, termiņu un kārtību, kādā plānu iesniedz Eiropas Komisijā.”

3. Izteikt 3. punktu šādā redakcijā:

“3. Izlietotā iepakojuma pārstrādes mērķu izpildes aprēķinam piemēro šādus nosacījumus:

3.1. pārstrāde ietver to pašu materiālu vai citu materiāluiegūšanu no izlietotā iepakojuma vai to materiāla un organisko pārstrādi;

3.2. bioloģiski noārdāma izlietotā iepakojuma apjomu, kas nonāk aerobā vai anaerobā apstrādē, var uzskatīt par pārstrādātu, ja minētajā apstrādē iegūst kompostu vai digestātu, kuru paredzēts izmantot kā produktu, materiālu vai vielu. Ja kompostu vai digestātu izmanto augsnē, to var uzskaitīt kā pārstrādātu tikai tad, ja panākta lauksaimniecības augsnes uzlabošana vai panākts ekoloģisks uzlabojums;

3.3. pārstrādātā izlietotā iepakojuma apjoms ir atkritumu apjoms aprēķinpunktā. Konkrētiem izlietotā iepakojuma materiāla veidiem un konkrētām pārstrādes operācijām piemērojamie aprēķinpunkti ir norādīti šo noteikumu 1. pielikuma 2. punktā;

3.4. iepakojuma no kompozītmateriāliem un cita no vairākiem materiāliem sastāvoša iepakojuma apjomu (īpatsvaru) aprēķina par katru iepakojumā ietverto materiāla veidu. No šīs prasības var atkāpties, ja konkrētā materiāla apjoms iepakojuma vienībā nepārsniedz piecus procentpunktus no iepakojuma vienības kopējās masas;

3.5. pārstrādātā izlietotā iepakojuma apjomā var ņemt vērā pēc atkritumu sadedzināšanas atdalīto metālu daudzumu proporcionāli sadedzinātā izlietotā iepakojuma īpatsvaram ar nosacījumu, ka pārstrādātie metāli atbilst noteiktiem kvalitātes kritērijiem;

3.6. pārstrādātā izlietotā iepakojuma apjomā neieskaita izlietotā iepakojuma materiālus, kuri vairs nav atkritumi un kurus paredzēts izmantot kā kurināmo vai citu enerģijas ražošanas līdzekli vai kurus paredzēts izmantot sadedzināšanai, aizbēršanai vai apglabāšanai poligonā;

3.7. pārstrādātā izlietotā iepakojuma apjomā neieskaita citus kopā ar izlietoto iepakojumu savāktos materiālus, kas nav iepakojums.

4. Papildināt ar 3.1 punktu šādā redakcijā:

“3.1 Izlietotā iepakojuma pārstrādes mērķu izpildes aprēķināšana, ievērojot atkārtoti lietojamo iepakojumu, kas pirmoreiz laists tirgū:

3.11. aprēķina atkārtoti lietojamā primārā iepakojuma vidējo īpatsvaru iepriekšējos trijos gados atbilstoši šo noteikumu 4. pielikuma 2. punktam;

3.12. atskaita no konkrētajā gadā radītā iepakojuma apjoma piecus procentpunktus no atkārtoti lietojamā primārā iepakojuma apjoma, kas aprēķināts atbilstoši šo noteikumu 3.11. apakšpunktam;

3.13. atkārtotai izmantošanai paredzētā salabotā koka iepakojuma apjomu pieskaita gan radītā izlietotā iepakojuma apjomam, gan pārstrādātā izlietotā iepakojuma apjomam.”

5. Papildināt ar 20.1 un 20.2 punktu šādā redakcijā:

“20.1 Paraugs Valsts vides dienesta sagatavotajam ziņojumam par valstī izlietotā iepakojuma apjomu, materiālu veidiem un apsaimniekošanu ir norādīts šo noteikumu 4. pielikumā. Ziņojumu papildina ar kvalitātes pārbaudes ziņojumu.

20.2 Vides aizsardzības un reģionālās attīstības ministrija ne vēlāk kā līdz 2023. gada 31. decembrim paziņo Eiropas Komisijai par nepieciešamību pagarināt izlietotā iepakojuma pārstrādes mērķu sasniegšanas termiņu un iesniedz atbilstoši šo noteikumu 5. pielikumam sagatavoto Īstenošanas plānu.”

5. Papildināt ar 32. punktu šādā redakcijā:

“32. Šo noteikumu 6., 7., 8., 10., 15., 16. un 17. punkts zaudē spēku 2022. gada 1. janvārī.”

6. Papildināt informatīvas atsauces uz Eiropas Savienības direktīvām 1. punktu ar 5) apakšpunktu šādā redakcijā:

5) Eiropas Parlamenta un Padomes 2018. gada 30. maija Direktīvas (ES) 2018/852, ar ko groza Direktīvu 94/62/EK par iepakojumu un izlietoto iepakojumu.”

7. Izteikt 1. pielikumu šādā redakcijā:

**“1. Visa izlietotā iepakojuma un dažādu iepakojuma veidu pārstrādes un reģenerācijas apjomi (īpatsvars %) līdz 2021. gada 31. decembrim 1**

|  |  |  |  |
| --- | --- | --- | --- |
| Nr.p.k. | Izlietotā iepakojuma materiāla veids2 | No 2020. gada 1. janvāra līdz 2021. gada 31. decembrim | |
| Reģenerēts (tai skaitā pārstrādāts) | Pārstrādāts |
| 1. | Stikls | 70 | 65 |
| 2. | Plastmasa | 46 | 28 |
| 3. | Papīrs, kartons | 85 | 65 |
| 4. | Metāls | 55 | 55 |
| 5. | Koksne | 34 | 20 |
|  | **Kopā visiem materiāliem3** | **65** | **60** |

Piezīmes:

1 No 2022. gada 1. janvāra izlietotā iepakojuma materiāla veidu pārstrādes un reģenerācijas apjomi ir noteikti Ministru kabineta 2017. gada 16. augusta noteikumu Nr. 480 “Noteikumi par atbrīvojuma piemērošanu no dabas resursu nodokļa samaksas par iepakojumu un vienreiz lietojamiem galda traukiem un piederumiem” 1. pielikumā.

2 Konkrētā iepakojuma materiāla veida reģenerācijas (pārstrādes) normu izpildi aprēķina, izmantojot šādu formulu:

konkrētā izlietotā iepakojuma materiāla veida reģenerētais (pārstrādātais) iepakojuma apjoms (%) = (konkrētā izlietotā iepakojuma materiāla veida iepakotāja vai iepakojuma apsaimniekotāja reģenerētais (C) iepakojuma daudzums (kg) : kopējais iepakotāja vai iepakojuma apsaimniekotāja līgumpartneru radītā izlietotā konkrētā iepakojuma materiāla veida daudzums (kg)) x 100.

3 Kopējo reģenerācijas (pārstrādes) normu izpildi aprēķina, izmantojot šādu formulu:

kopējais reģenerētais (pārstrādātais) izlietotā iepakojuma apjoms (%) = (kopējais iepakotāja vai iepakojuma apsaimniekotāja reģenerētais izlietotā iepakojuma daudzums (kg) : kopējais iepakotāja vai iepakojuma apsaimniekotāja līgumpartneru radītā izlietotā iepakojuma daudzums (kg)) x 100.

**2. Izlietotā iepakojuma pārstrādes aprēķinpunkti**

|  |  |  |
| --- | --- | --- |
| Nr.p.k. | **Iepakojuma materiāla veids** | **Aprēķinpunkts** |
| 1. | Stikls | Šķirots stikls, kas netiek tālāk pārstrādāts pirms nonākšanas kausēšanas krāsnī vai pirms nonākšanas filtrēšanas materiālu, abrazīvo materiālu, stiklšķiedras izolācijas materiālu vai būvmateriālu ražošanā. |
| 2. | Metāls | Šķirots metāls, kas netiek tālāk pārstrādāts pirms nonākšanas kausētavā vai krāsnī. |
| 3. | Papīrs/kartons | Šķirots papīrs, kas netiek tālāk pārstrādāts pirms nonākšanas pulpas ieguves operācijās. |
| 4. | Plastmasas | Pēc polimēru sastāva šķirotas plastmasas, kas netiek tālāk pārstrādātas pirms nonākšanas granulēšanas, ekstrūzijas vai formēšanas operācijās.  Plastmasas pārslas, kas netiek tālāk pārstrādātas pirms to izmantošanas galaproduktā. |
| 5. | Koksne | Šķirots koks, kas netiek tālāk pārstrādāts pirms izmantošanas kokskaidu plātņu vai citu produktu ražošanā.  Šķirots koks, kas nonāk kompostēšanā. |
| 6. | Kompozīta iepakojums un no vairākiem materiāliem sastāvošs iepakojums | Plastmasa, stikls, metāls, koks, papīrs/kartons un citi materiāli, kas iegūti kompozītā iepakojuma vai no vairākiem materiāliem sastāvoša iepakojuma apstrādē un netiek tālāk pārstrādāti, pirms sasniedz konkrētajam materiālam noteikto aprēķinpunktu.” |

**8. Papildināt noteikumus ar 4. un 5. pielikumu šādā redakcijā:**

“4. pielikums  
Ministru kabineta  
2010. gada 19. oktobra

noteikumiem Nr. 983

**Ziņojuma paraugs par radīto izlietotā iepakojuma apjomu, materiālu veidiem un apsaimniekošanu**

**1. Vieglās plastmasas iepirkumu maisiņu gada patēriņš**

|  |  |  |  |
| --- | --- | --- | --- |
| Vieglās plastmasas iepirkumu maisiņu masa (kg) | | Viena plastmasas iepirkumu maisiņa svērtā vidējā masa1 (kg) | |
| Tai skaitā maisiņi, kuru sieniņu biezums ir | | Ar sieniņu biezumu | |
| <15 mikroni | 15≤50 mikroni | <15 mikroni | 15≤50 mikroni |
|  |  |  |  |

Piezīme:

1 Maisiņa svērto vidējā masu (kg) aprēķina, izmantojot šādu formulu:

, kur

m1, m2, mn – vieglas plastmasas iepirkumu maisiņa ar noteikto materiāla biezumu (piemēram 14 mikroni, 30 mikroni un 49 mikroni) masa (kg);

x1, x2, xn – vieglas plastmasas iepirkumu maisiņu veidu skaits.”

**2. Atkārtoti lietojamais iepakojums**

**2.1. Atkārtoti lietojamā primārā iepakojuma daļa** **iepriekšējos trijos gados2**

|  |  |  |  |  |
| --- | --- | --- | --- | --- |
| Iepakojuma un vienreiz lietojamo trauku materiāla veids | Atkārtoti lietojamā primārā iepakojuma daļa (%) no visa primārā iepakojuma  (n - 3 gadā) | Atkārtoti lietojamā primārā iepakojuma daļa (%) no visa primārā iepakojuma  (n - 2 gadā) | Atkārtoti lietojamā primārā iepakojuma daļa (%) no visa primārā iepakojuma  (n - 1 gadā) | Vidējais trijos gados (%)  ((2 + 3 + 4)/3) |
| 1 | 2 | 3 | 4 | 5 |
| Stikls |  |  |  |  |
| Plastmasa |  |  |  |  |
| Papīrs un kartons |  |  |  |  |
| Melnais metāls |  |  |  |  |
| Alumīnijs |  |  |  |  |
| Koksne |  |  |  |  |
| **Kopā visiem materiāliem** |  |  |  |  |

Piezīme:

2 Dati obligāti jāsniedz tikai par to iepakojuma materiāla veidu, pamatojoties uz kuru tiek aprēķināts pārstrādes mērķrādītāju (pārstrādes apjomu) pielāgots līmenis.

**2.2. Atkārtoti lietojamais iepakojums atskaites periodā**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Iepakojuma materiāla veids | Tirgū pirmo reizi laistais iepakojums | | | | Tirgū pirmo reizi laistais atkārtoti lietojamais iepakojums | | Rotācijas5 | | | |
| Viss iepakojums3 | | Primārais iepakojums4 | | Viss atkārtoti lietojamais iepakojums  (tonna) | Atkārtoti lietojamais primārais iepakojums  (tonna) | Viss atkārtoti lietojamais iepakojums | | Atkārtoti lietojamais primārais iepakojums | |
| (tonna) | (vienības) | (tonna) | (vienības) | (tonna)6 | (skaits) | (tonna)6 | (skaits) |
| 1 | 2 | 3 | 4 | 5 | 6 | 7 | 8 | 9 | 10 | 11 |
| Stikls |  |  |  |  |  |  |  |  |  |  |
| Plastmasa |  |  |  |  |  |  |  |  |  |  |
| Papīrs un kartons |  |  |  |  |  |  |  |  |  |  |
| Melnais metāls |  |  |  |  |  |  |  |  |  |  |
| Alumīnijs |  |  |  |  |  |  |  |  |  |  |
| Koksne |  |  |  |  |  |  |  |  |  |  |
| **Kopā visiem materiāliem** |  |  |  |  |  |  |  |  |  |  |

Piezīmes.

Iekrāsoto lauku aizpildīšana nav obligāta.

3 Viss atkārtoti lietojamais un vienreizlietojamais iepakojums, t. i. primārais iepakojums, sekundārais iepakojums un terciārais (transporta) iepakojums.

4 Atkārtoti lietojamais un vienreizlietojamais primārais iepakojums.

5 Atkārtoti lietojamā iepakojuma pilno rotāciju skaits attiecīgajā gadā.

6 Atkārtoti lietojamā iepakojuma pilno rotāciju skaits attiecīgajā gadā, kas pareizināts ar iepakojuma masu.

**3. Informācija par iepakojumu un to apsaimniekošanu**

|  |  |  |  |  |  |  |  |
| --- | --- | --- | --- | --- | --- | --- | --- |
| *(tonnas)* | | | | | | | |
| **Izlietotā iepakojuma materiāla veids** | **Atkritumu rašanās Latvijā** | **Pārstrāde** | | | **Koksnes iepakojuma labošana** | **Enerģijas reģenerācija7** | **Cita reģenerācija8** |
| **Pārstrāde Latvijā** | **Pārstrāde citās ES dalībvalstīs** | **Pārstrāde ārpus ES** |
| KOPĀ |  |  |  |  |  |  |  |
| Plastmasa |  |  |  |  |  |  |  |
| Koksne |  |  |  |  |  |  |  |
| Metāls (visi) |  |  |  |  |  |  |  |
| Melnie metāli |  |  |  |  |  |  |  |
| Melnie metāli no ISP9 |  |  |  |  |  |  |  |
| Alumīnijs |  |  |  |  |  |  |  |
| Alumīnijs no ISP10 |  |  |  |  |  |  |  |
| Stikls |  |  |  |  |  |  |  |
| Papīrs un kartons |  |  |  |  |  |  |  |

Piezīmes.

Tumši pelēkos laukus neaizpilda.

Gaiši pelēkos laukus: ziņošana ir obligāta tikai, ja šos daudzumus ietver pārstrādes rādītājā. Ja ziņo par metāliem no sadedzināšanas smagajiem pelniem (ISP), jāaizpilda šās tabulas laukus gan par pārstrādi Latvijā, gan ārpus tās.

7 Ietver sadedzināšanu ar enerģijas atgūšanu un to atkritumu apstrādi, kas izmantojami par kurināmo vai cits enerģijas ražošanas līdzekli.

8 Neietver koksnes iepakojuma labošanu, pārstrādi un enerģijas atgūšanu, bet ietver aizbēršanu.

9 Par melnajiem metāliem, ko pārstrādā pēc tam, kad tie atdalīti no sadedzināšanas smagajiem pelniem, ziņo atsevišķi; tos nenorāda rindā, kurā ziņo par melnajiem metāliem.

10 Par alumīniju, ko pārstrādā pēc tam, kad tas atdalīts no sadedzināšanas smagajiem pelniem, ziņo atsevišķi; to nenorāda rindā, kurā ziņo par alumīniju.

Aprēķinos, kurus veic, lai noteiktu, vai mērķrādītāji ir sasniegti, var ņemt vērā pēc atkritumu sadedzināšanas atdalīto metālu daudzumu proporcionāli sadedzinātā izlietotā iepakojuma īpatsvaram ar noteikumu, ka pārstrādātie metāli atbilst noteiktiem kvalitātes kritērijiem.

Vides aizsardzības un

reģionālās attīstības ministrs J. Pūce ”

5. pielikums  
Ministru kabineta  
2010. gada 19. oktobra

noteikumiem Nr. 983

**Īstenošanas plāns**

Īstenošanas plānā, kas jāiesniedz Eiropas Komisijai saskaņā ar šo noteikumu 20.2 punktu, iekļauj:

1. novērtējumu par iepriekšējiem, pašreizējiem un plānotajiem sadzīves atkritumu pārstrādes, apglabāšanas poligonos un citas apstrādes rādītājiem, un plūsmām, no kurām šie atkritumi sastāv;

2. novērtējumu par to, kā tiek īstenots atkritumu apsaimniekošanas valsts plāns un atkritumu rašanās novēršanas programma;

3. apsvērumus, uz kuriem pamatojoties Latvija uzskata, ka tā, iespējams, nespēs noteiktajā termiņā sasniegt attiecīgo izlietotā iepakojuma pārstrādes mērķrādītāju, un novērtējumu attiecībā uz termiņa pagarinājumu, kas vajadzīgs, lai sasniegtu minēto mērķi;

4. pasākumus, kas nepieciešami, lai sasniegtu izlietotā iepakojuma pārstrādes mērķrādītājus, kas ir piemērojami termiņa pagarinājuma laikā, tostarp atbilstīgus ekonomikas instrumentus un citus pasākumus, ievērojot Atkritumu apsaimniekošanas likumā noteikto atkritumu apsaimniekošanas veidu prioritāro secību;

5. grafiku, kādā tiek īstenoti pasākumi, kas minēti 4. punktā, kompetentās institūcijas, kas ir atbildīgas par to īstenošanu, un novērtējumu par katras institūcijas individuālo ieguldījumu to mērķu sasniegšanā, kas piemērojami, ja ir noteikts termiņa pagarinājums;

6. informācija par atkritumu apsaimniekošanas finansēšanu saskaņā ar principu “piesārņotājs maksā”;

7. pasākumus datu kvalitātes uzlabošanai, kas nepieciešami, lai uzlabotu atkritumu apsaimniekošanas plānošanu un uzraudzītu tās rezultātus.

Vides aizsardzības un

reģionālās attīstības ministrs J. Pūce”

Ministru prezidents A. K. Kariņš

Vides aizsardzības un

reģionālās attīstības ministrs J. Pūce